CELEX: 32016D2384
Language: fi
Date: 2016-12-22 00:00:00
Title: Neuvoston päätös (YUTP) 2016/2384, annettu 22 päivänä joulukuuta 2016, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2016/1136 muuttamisesta

23.12.2016   
            
            
               FI
            
            
               Euroopan unionin virallinen lehti
            
            
               L 352/92
            
         NEUVOSTON PÄÄTÖS (YUTP) 2016/2384,
   annettu 22 päivänä joulukuuta 2016,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2016/1136 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).
            
         
               (2)
            
            
               Neuvosto hyväksyi 12 päivänä heinäkuuta 2016 päätöksen (YUTP) 2016/1136 (2) niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta.
            
         
               (3)
            
            
               Neuvosto on todennut, että kolme uutta henkilöä on sekaantunut terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että toimivaltainen viranomainen on tehnyt kyseisiä henkilöitä koskevan, mainitun yhteisen kannan 1 artiklan 4 kohdassa tarkoitetun päätöksen ja että kyseiset henkilöt olisi lisättävä luetteloon henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa.
            
         
               (4)
            
            
               Niitä henkilöitä, ryhmiä ja yhteisöjä, joihin sovelletaan yhteistä kantaa 2001/931/YUTP, koskevaa luetteloa olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2016/1136 liite tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 22 päivänä joulukuuta 2016.
      
         
            Neuvoston puolesta
         
         
            Puheenjohtaja
         
         M. LAJČÁK
      
   
   
      (1)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).
   
      (2)  Neuvoston päätös (YUTP) 2016/1136, annettu 12 päivänä heinäkuuta 2016, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2015/2430 kumoamisesta (EUVL L 188, 13.7.2016, s. 21).
   
      LIITE
      Lisätään seuraavat henkilöt päätöksen (YUTP) 2016/1136 liitteessä olevassa I jaksossa (Henkilöt) olevaan henkilöiden luetteloon:
      
                  —
               
               
                  EL HAJJ, Hassan Hassan, syntynyt 22.3.1988 Zaghdraiyassa, Sidonissa (Libanon), Kanadan kansalainen. Passin nro: JX446643 (Kanada);
               
            
                  —
               
               
                  MELIAD, Farah (alias HUSSEIN HUSSEIN, alias JAY DEE), syntynyt 5.11.1980 Sydneyssä (Australia), Australian kansalainen. Passin nro: M2719127 (Australia);
               
            
                  —
               
               
                  ȘANLI, Dalokay (alias Sinan), syntynyt 13.10.1976 Pülümürissa (Turkki).